Vasilis Kotroniass

Vasilis Kotroniass (; dzimis  Atēnās) ir Grieķijas starptautiskais lielmeistars šahā (1990), kas no 1998. līdz 2004. gadam ir pārstāvējis Kipru.

 Biogrāfija 
No 1980. gadu vidus bijis viens no Grieķijas vadošajiem šahistiem. Desmit reizes uzvarējis Grieķijas šaha čempionātos (1986, 1987, 1988, 1990, 1991, 1992, 1994, 2006, 2010ΑΤΟΜΙΚΟ ΠΡΩΤΑΘΛΗΜΑ ΕΛΛΑΔΑΣ un 2014Kotronias and Markantonaki are 2014 Greek Chess Champions). Trīs reizes piedalījies Pasaules šaha čempionātos pēc izslēgšanas sistēmas (1997, 1999, 2004), kurās nav ticis tālāk par 2. kārtu. 2005. gadā piedalījies Pasaules kausa izcīņā šahā pēc izslēgšanas sistēmas, kurā 1. kārtā uzvarējis Ni Hua, bet 2. kārtā zaudējis Aleksejam Širovam.2005 World Cup 2014. gadā Hanijā izcīnījis sudraba medaļu Vidusjūras reģiona valstu individuālajā čempionātā.9th Mediterranean individual Men & Women's Chess Championships 2014

Daudzu starptautisko šaha turnīru laureāts, tajā skaitā uzvarējis vai dalījis pirmo vietu turnīros Atēnās (1988, 1989, 2003), Hanijā (1991), Veikanzē Sonnevanck (Nīderlande, 1992), Komotini (1993), Peristeri (1993, 1994), Gausdal Classics (Norvēģija, 1993, 1994, 1995), Kerkīrā (1995), Hamburgā (2001, kopā ar Klausu Bišofu), Gibraltāras šaha festivālā (2003, kopā ar Naidželu Šortu), Hastingsā (Anglija, 2004), Salonikos (2005, 2007), Stokholmas Rilton Cup (2008).

Pārstāvējis Grieķijas un Kipras komandas lielākajos komandu šaha turnīros:
 Pasaules šaha olimpiādēs piedalījies 13 reizes (1984-1996, 2000-2008, 2012). Individuālajā vērtējumā izcīnījis bronzas (2008) medaļu;OlimpBase :: Men's Chess Olympiads :: Vasilios Kotronias
 Eiropas komandu šaha čempionātos piedalījies 8 reizes (1989-1997, 2001-2007, 2013). Individuālajā vērtējumā izcīnījis zelta (2013) un sudraba (2001) medaļas;OlimpBase :: European Men's Team Chess Championship :: Vasilios Kotronias
 Pasaules komandu šaha čempionātā piedalījies 2010. gadā;OlimpBase :: World Men's Team Chess Championship :: Vasilios Kotronias
 Balkānu valstu komandu šaha čempionātos piedalījies 8 reizes (1984-1994). Komandu vērtējumā izcīnījis zelta (1992), sudraba (1993) un bronzas (1994) medaļas, bet individuālajā - 4 sudraba (1986, 1988, 1992, 1994) un 2 bronzas (1990, 1993) medaļas.OlimpBase :: Men's Chess Balkaniads :: Vasilios Kotronias

Par panākumiem turnīros FIDE 1986. gadā Kotroniasam piešķīrusi starptautiskā meistara (IM), bet 1990. gadā - starptautiskā lielmeistara (GM) nosaukumu.

Vairāku šaha atklātņu teorijai veltītu grāmatu autors.

 Literatūra 
 Vasilios Kotronias, Beating the Caro-Kann, Batsford, Londona 1984, 
 Vasilios Kotronias, Beating the Flank Openings, Batsford, Londona 1996, 
 Vasilios Kotronias, Beating the Petroff, Batsford, Londona 2004, 
 Vasilios Kotronias, The Grandmaster Battle Manual, Quality Chess, Glāzgova 2011, 

 Atsauces 

 Ārējās saites 

Kategorija:1964. gadā dzimušie
Kategorija:Atēnās dzimušie
Kategorija:Grieķijas šahisti
Kategorija:Kipras šahisti